
Parlamentario Darlaine Guedez-Erasmus (MEP): 


PARADERA TA CELEBRA 
UN LOGRO HISTORICO 
CU E ANUNCIO DI 
NAN PROME SCOL 
SECUNDARIO 


PARLAMENTARIO AGUANETTE GUNN CU TA 
UN DOCENTE Y MARISOL LOPEZ TROMP 


A VOTA CONTRA MON PLAISIR COLLEGE 
HAVO Y JULIANA SCHOOL NA PARADERA 


PROME MINISTER TA ANUNCIA 
PROYECTO SISTEMA DI 


MOTOCICLISTA Dae ATA GOBIERNO TA 
DI RIBA 60 ANA [RA (MRS ATENDIENDO CU 
HERIDA DEN UN LARES | [| VENEZUELA PA EVITA 
ACCIDENTE NA PRD do! SALIDA DI LANCHA 
PIEDRA PLAT l CE- y CLANDESTINO 

MINISTER ENDY CROES TA FELICITA E 6 
GRADUADONAN DI E ESTUDIO DI SALUBRIDAD Y 


Diaranson atardi, Minister 
di Enseñansa y Deporte 
Endy Croes a asisti na 
Colegio EPI, undacuseis(6) 
studiante di Salubridad y 
Servicio a gradua. Durante 
e ocasion special aki, e 
studiantenan a huramento 
den presencia di Minister 
di Enseñansa Endy Croes 
y a firma nan diploma pa 
por a gradua oficialmente. 
Un di e studiantenan no ta 
na Aruba mas y lo haci e 
proceso aki na Arubahuis 
na Hulanda pa gradua 
oficialmente. 


SERVICIO DI COLEGIO EPI 
RR — 


Colegio EPI Sra. Ankie 
Danker a indica cu e 
studiantenan tin un bon 
trayectoria tras di lomba 
y cu nan ta hopi orguyoso 
di e studiantenan. Sra. 
Danker ta sigui bisa cu 
tambe nan ta orguyoso 
di e team di Colegio EPI 
cu a contribui pa forma e 
studiantenan y guia nan 
pa ta bon prepara den nan 
futuro carera. 


E mision di Colegio EPI ta 
pa tur studiante cu inicia 
un estudio eynan, termina 


felicita e 6 graduadonan y 


ta felicita e directora Sra. 


den e desaroyo di e 


cu un diploma den su man. 
Minister Endy Croes ta 


Ankie Danker y e team di 
Colegio EPI cu a contribui 


graduadonan. 


ta desea nan tur clase di 
exito den futuro. Alabes 


Directora general di 


Parlamentario Darlaine Guedez-Erasmus (MEP): 


PARADERA TA CELEBRA UN LOGRO HISTORICO CU 
E ANUNCIO DI NAN PROME SCOL SECUNDARIO 


Aruba, 14 december 2023 — 
Dialuna ultimo den reunion 
publico a aproba e presupuesto 
supletorio 2023 di pais Aruba. Den 
e presupuesto un proyecto hopi 
esencial a sobresali. E districto di 
Paradera ta na caminda di logra 
un acontecimento significativo 
den ta loke desaroyo educativo. 


Parlamentario Darlaine Guedez- 
Erasmus di Fraccion di MEP, un 
persona cu a lanta den e districto di 
Paradera, a expresa su satisfaccion 
cu e noticia di un scol secundario 
nobo den nan distrito. 


Den e presupuesto supletorio a 
destina Afl. 6.7 miyon pa construi 
un edificio completamente nobo 
pa e scol, un inversion cu ta marca 
un paso importante pa mehora 
e infrastructura educativo na 
Aruba, e Parlamentario a indica. 


Parlamentario  Guedez-Erasmus 
a resalta e importancia di e 
anuncio pa e distrito di Paradera, 
cu actualmente ta conta cu mas 
mucha entre O y 17 aña cu cualkier 
otro districto na Aruba. 


E Parlamentario a subraya cu, cu 
e inversion aki, Paradera lo bira 
hogar di su prome scol secundario, 
un desaroyo cu ta di gran 
trascendencia pa e comunidad. 


Den su comentario, Guedez- 
Erasmus a mustra di ta contento 
pa e muchanan di Paradera cu ta 
bay scol basico actualmente, ya cu 
nan por sigui nan educacion den 
nan propio distrito. 


E prome scol secundario na 
Paradera lo brinda oportunidad 
pa e muchanan sigui nan estudio 


den nan  mesun bisindario, 
fortaleciendo nan lasonan cu nan 
coleganan di scol y amigonan 
cu ta bay MAVO. E proyecto di 
construccion di Juliana School 
lo tin un enfoke completamente 
innovativo. E inversion den e scol 
nobo aki ta un paso importante 
pa sigui mehora e calidad di 
enseñansa na Aruba. 


Parlamentario Guedez-Erasmus a 
expresa su confiansa cu e desaroyo 
di Juliana School ta un logro 
cu lo laga un impacto duradero 
riba e educacion y desaroyo di e 
hobennan na Paradera. Mi persona 
ta hopi contento di por a forma 
parti di e votacion den Parlamento 
pa asina Paradera haya su prome 
scol secundario. 

Diahuebs 14 di December mainta, 
Prome Minister Evelyn Wever- 
Croes durante conferencia di 
prensa di Gobierno di Aruba, a 
elabora riba e noticia tragico di un 
boto transportando personanan 
for di Venezuela. E siman aki a 
habri cu e noticia lamentabel aki 
na unda 4 persona a perde nan 
bida despues cu e boto a bolter den 
e lama bruto cerca di nos costanan. 


“Mi ta comunica cu nos 
comunidad awe c'un curason hopi 
tristo y preocupa. Palabra no por 
expresa adecuadamente e dolor cu 
famianan di esnan cu a fayece, ta 
sinti, specialmente den e dianan 
aki cu nos ta acercando Pasco. 
Den nomber di Gobierno di Aruba, 
mi ta extende mi sentimientonan 
di condolencia y convivencia na e 
familiarnan na Venezuela y Aruba 
di esnan cu a fayece den e tragedia 
aki”, Prome Minister a expresa. 

Prome Minister a remarca cu 
hopi biaha e personanan cu ta 
tuma curashi pa subi un boto y 


ESAKINAN TA ALGUN DI E 
PERSONANAN CU TAMBE LO 
TABATA RIBA E BOTO CU A BOLTER, 
E FAMIANAN TA PREOCUPA! 


Na Venezuela hoping ta esnan preocupa cu nan 
compatriotanan familiarnan, amistadnan di esnan cu 


Prome Minister Evelyn Wever-Croes: 


Den nomber di Gobierno di Aruba, 
Prome Minister ta extende palabranan di forsa y condelencia na famianan di victamanan 
cu a perde nan bida den e tragedia di boto cu a bolter 


GOBIERNO TA ATENDIENDO CU AUTORIDADNAN 
VENEZOLANO PA EVITA CU E CASONAN AKI TA RIPITI 


crusa lama bruto pa bin nos pais, 
ta wordo referi como personanan 
indocumenta of ilegal. Sinembargo 
e personanan aki cu a fayece, 
entre nan dos hoben prima, tambe 
tabata tin mama of tata, y tin cu 
a laga yiu atras. “Gobierno su 
departamentonan ta moviendo 
su resursonan pa atende cu e 
famianan di e 4 victimanan y 
alabes ta investigando e caso serio 
aki y atendiendo cu autoridadnan 
Venezolano pa evita y tambe asumi 
nan responsabilidad pa e casonan 
aki no ripiti”, Prome Minister a 
duna di conoce. 


Prome Minister a remarca, cu 
apesar cu Aruba y Venezuela 
ta mustra hopi cerca di otro, e 
biahe aki den boto ta sumamente 
peligroso. Hopi ta e victimanan cu 
a purba yega Aruba den boto pero 
no a logra, y e siman aki un biaha 
mas, 4 persona ta perde nan bida. 
Prome Minister ta haci un yamada 
na tur esnan cu ta invita famia y 
amigonan na Venezuela pa uza e 


a bay den e travesia riba lama pa asina drenta Aruba 
ilegalmente pa haya un mihor bida aki na Aruba. 


Nan sa di e tragedia caba pero nan kier haya sa si nan 
conosir a logra of no. 
Ta pidi pa esnan aki na Aruba si sa di nan pa avisa nan 
pa contacta nan famia na Venezuela 


trayecto illegal aki, kisas berdad 
pa busca un miho futuro, pa no 
haci esaki mas pa no pone nan 
bida na peliger. 


“Por fabor, pensa dos biaha y stop 
cu esaki. Autoridadnan ta baha cu 
man duro riba esnan cu ta sigui 
pone bida di sernan humano, 
mama y tata inocente, na peliger. 
Gobierno so no por bringa esaki. 
Ban hunto compromete nos mes pa 
e tragedianan aki no pasa nunca 
mas”, Prome Minister a enfatisa. 


Prome Minister a duna di conoce 
cu el atuma contacto cu Consulado 


di Venezuela na Aruba y Embahada 
di Hulanda na Venezuela pa 
expresa sentimentonan di forsa 
y condolencia na e famianan di 
esnan cu a perde nan bida. Den 
e curso di e siguiente dianan, 
Gobierno lo trece mas informacion 
di loke cu ta haciendo pa actua 
cu man duro contra esnan cu ta 
sigui fomenta y stimula e tipo di 
tragedianan aki. 


Cu e 4 personanan aki cu e perde 
nan bida den e tragedia aki, por 
sosega na paz y cu Dios por duna 
nan sernan keri hopi forsa cu e 
perdida aki. 


Señor Te Pedimos Que Ellos Regresen a casa Sanos y 
Salvos y todos sus Compañeros 


Señor Ya Nuestro pueblo 


Está Sufriendo Demasiado.. No queremos Más Sufrimiento 


$ 5 


Catire 


Virgen De Guadalupe hoy en tu dia Te Pedimos Por Nuestros 
Amigos y Familiares Llevalos a Tierra firme Amen 


q 


F. 
Alexander 

Recientemente, 
Parlamento di Aruba 
a trata Presupuesto 
Supletorio di aña 2023. 
Durante e debate a bin 
varios pregunta dilanti. 
Minister Endy Croes den 
su disertacion a splica cu 
ta un dia historico como 
cu Gobierno di Aruba ta 
logra mas cu 1% di surplus 
y asina ta cumpli cu e 
palabracionnan y protocol 


Minister Endy Croes: 


PARLAMENTARIO AGUANETTE GUNN CU TA UN DOCENTE 
Y MARISOL LOPEZ TROMP A VOTA CONTRA MON PLAISIR 
COLLEGE HAVO Y JULIANA SCHOOL NA PARADERA 


cu Hulanda. Mester 
alcansa surplus pa asina 
por cuminsa paga e Mega 
Debe di Mike Eman y AVP. 
Locual Minister Endy 
Croes a lamenta masha 
hopicunoobstanteabrinda 
splicacion y a contesta tur 
pregunta na placa chikito, 
Parlamentario Aguanette 
Gunn hunto cu su lider 
Marisol Lopez Tromp 
a vota contra, pero sin 


argumento. 


Na aña 2003 Minister 
Endy a splica Gobierno 
di Mep a logra un surplus 
di 172 miyon florin (20 
aña pasa) y tambe na aña 
2008 a logra un surplus di 
51.4 miyon florin (15 aña 
pasa) y ta pesey dialuna 
tabata historico, unda 
ta logra bek un surplus 
substancial di 124.8 miyon 
florin igual na 1.9%. Di 
acuerdo cu palabracion cu 
Hulanda mester alcansa 
1%, cual ta 66 miyon florin 
y e adicional meevallers 
di 58.8 miyon florin, 50% 
ta bay extra pa paga e 
Mega Debe di Mike Eman 
y AVP y 50% ta bay pa e 
inversionnan. 


MINISTER THIJSEN A 


Den Haag -— Den cuadro 
di su bishita di trabao, 
Minister Plenipotenciario 
mr. Ady Thijsen a haci un 
bishita na Bee Haven. 


Na e sitio di Bee Haven na 
Catiri sr. Thijsen a papia 
cu sr. Rubert Montilla. 
E mandatario a duna 
feedback na ocacion di 
su ultimo reunion cu e 
tabata tin cu Bee Haven 
na mei ultimo. Alabes ela 
bolbe enfatisa e vision 
di Gabinete di Minister 
Plenipotenciario di Aruba 
na Hulanda pa brinda 
sosten unda esaki ta 


Nota pa redaccion: E potret 
ta cortesia di Arubahuis 


Aki ta unda a logra e 
fondonan pa un Juliana 
School nobo den bario di 
Paradera y tambe e di dos 
fase di Mon Plaisir College 
Havo. Aki a logra tambe 
extra fondo pa “meerwerk” 
di e renobacion di Stadion 
Dakota y Palo Marga. 
Minister Endy Croes ta 
lamenta masha hopi cu ni 
cuanto personalmente a 
pidi Parlamentario Marisol 
Lopez Tromp y Aguanette 


Gunn pa no laga Mike 
Eman y AVP influencia 
nan, pero pa vota pro y 
aproba e Presupuesto 
Supletorio 2023 no a 
logra. No solamente esaki 
ta cumpli cu Hulanda, 
pero ta crea espacio pa 
tur e proyectonan ariba 
menciona. Parlamentario 
Marisol Lopez Tromp y 
Aguanette Gunn a scoge pa 
vota contra e dos scolnan 
nobo aki. 


-Hala di galiña stoba 
-Steak di wea 
-Mochi pisca 

-Porkchop 


-Chicken breast 

-Balchi pisca 

Sopi di dia : Galiña 

Mini box pa solamente 10 
florin 
-Chicken breast den 

sauce crioyo 
-Balchi Pisca 

See YOU SOON! 


746-3571 

EICMB 


CARIBBEAN MERCANTILE BANK 


SHOP. DRECHA 
CAS. COMPARTI. 


Haci bo logronan extra 
special, e aña aki ainda. 


PRESTAMO Zdi RE PAGO MENSUAL 
PERSONAL i EXTRA 
EXTRA LIGHT | COMFORTABEL 


174.00 florin 


Interes reduci extra te na | | Paga bek extra 
16% p.a. pa un tempo limita. E comodo den 3 afia 


Haya contesta extra rapido 
cu nos FAST TRACK LOANS 
VA , 


Haci bo compras y dianan di fiesta B 


extra special. y Mid 
9060 Amigo 


Presta responsabel. E oferta aki ta valido te cu 31 di december, 2023 y ta exclusivamente pa clientenan cu tin un record di pago satisfactorio segun exihencianan di Caribbean 
Mercantile Bank N.V. Clientenan cu aplica pa e oferta aki lo ricibi un interes efectivo di 16% p.a. y cu un termino pa paga bek di te cu 3 aña. Despues di e periodo di e oferta e 
interes efectivo lo bai bek na 18% p.a. Un cobranza pa seguro di bida di Afl. 10.00 pa cada luna, y un gasto di administracion di Afl. 15.00 pa cada luna lo wordo añadi 
automaticamente na bo prestamo. Caribbean Mercantile Bank N.V. ta reserva e derecho di por cobra un boet riba prestamonan cu wordo cancela prome cu e tempo acorda. Periodo 
di preaviso por escrito di seis luna o menos: suma igual na 3 (tres) luna di interes,cu un minimo di Afl. 500.00. Periodo di preaviso di mas di seis luna: Afl. 500.00. Caribbean 
Mercantile Bank N.V. ta reserva e derecho di por cancela e promocion aki na cualkier instante. E relacion entre Caribbean Mercantile Bank NV. y su clientenan ta wordo determina 
pa e Condicionnan General di Caribbean Mercantile Bank NV. 

MINISTER ENDY CROES A REUNI CU DE SCHAKEL PA 
TRATA DIFERENTE PUNTO IMPORTANTE ANCRA CU LEY 


: Recientemente, Minister 
di Enseñansa y Deporte 
Endy Croes a reuni cu 
directora Sra. Inge La Haye 
y voorzitter Sr. Sudesh 
Manichand di De Schakel, 
Sr. Juni Figaroa y Sr. Hervé 
Ruiz di Dienst Uitvoering 
Onderwijssubsidies 
(DUOS) y hurista Sr. Milko 
Baiz. Durante e reunion 
De Schakel a duna un 
presentacion di kico ta nan 


vision y mision. 


Ademas di esaki, nan a 
trece algun inkietud den 
interpretacion di cierto 
ley y a pidi Minister Endy 
Croes pa reuni cu tur 
departamento concerni y 
asina a repasa diferente 
punto den ley pa tin un 
miho interpretacion. 
Como un scol cu ta ricibi 
subisidio mester tene 


cuenta cu cierto leynan. 


reunion a 


Prome Minister Evelyn Wever-Croes: 


aclarea diferente punto 
di inkietud y a yega na 


palabracionnan concreto. 


Hunto cu director di DLV, señor Leo de Cuba 


PROME MINISTER TA ANUNCIA PROYECTO SISTEMA 
DI AUTOMATISACION NOBO DI KADASTER 


Kadaster Hulanda, Deloite y ICTLabs ta yuda den e proyecto aki 


Diahuebs 14 di December, den 
conferencia di prensa di Gobierno 
di Aruba, hunto cu Director di 
DVL, señor Leo de Cuba, Prome 
Minister Evelyn Wever-Croes a 
anuncia e Proyecto Sistema di 
Automatisacion nobo di Kadaster, 
Dienst Landmeetkunde en 
Vastgoedregistratie (DLV). E 
departamento aki, manera conoci, 
ta encarga cu registro di tur 
propiedad na Aruba, propiednan 
priva (eigendom) y propiedadnan 
di Gobierno (erfpacht, huurgrond). 
Ta sumamente importante pa e 
departamento tin e registro up to 
date y corecto na tur momento pa 
e maneho cana bon. 


Pa algun aña caba, Kadaster ta 
trahando riba innovacion pa asina 
mehora servicio cu ta brinda 
e ciudadanonan y pa ta mas 
transparente den esaki. Kadaster 
awo ta cla pa presenta e Proyecto 
di Sistema di Automatisacion 
nobo aki cu ta primordialmente 
dirigi pa reemplasa e sistema 


di informacion automatisa, 
CadSys, cu awor ta sostene e 
RAKA (Registracion Automatisa 
Kadaster Aruba), cu ta e sistema 
cu a wordo poni den servicio 
desde aña 2009 cu mientras tanto 
a bira obsoleto. Kadaster Aruba ta 
traha hunto cu Kadaster Hulanda, 
Deloite y ICTLabs cu e meta pa 
traha riba e registro mas miho, up 
to date y precies posibel. 


Director di DVL, señor Leo de 
Cuba a duna di conoce cu e sistma 
actual tawata un Sistema robusto 
y tin 14 aña ta draai sin cu esaki 
a dal abou. Pero cu innovacionnan 
y technologia cu ta desaroyando, 
e Sistema a bira obsoleto y no 
por wordo adapta mas of lo 
mester haci gastonan enorme pa 
sigui mantene e sistema actual. 
Kadaster Hulanda 4 aña pasa a 
compremeti su mes cu Gobierno di 
Aruba pa yuda cu un sistema nobo 
pa sostene RAKA. 


Señor de Cuba a splica e trabounan 


di e tres companianan cu ta yuda 
den implementacion di e sistema 
nobo aki. E compania ICTLabs 
estableci na Corsou lo ta engarga cu 
entrega di tanto e aplicacion yama 
TERENO cu lo remplasa CadSys 
como un infrastructura di IT full 
nobo pa DLV. E infratructura di IT 
actual ta den su di 7 aña ta draai. E 
compania Deloitte lo ta encarga cu 
e Projectmangement y Kadaster di 
Hulanda lo ta duna sosten na DLV 
pa loke ta trata e traspaso di e data 
for di CadSys pa e aplicacion nobo y 
haci testnan relevante pa controla 
si e resultadonan di e sitema nobo 
implementa ta corecto. 


Prome Minister ta felicita y gradici 
señor de Cuba, y henter e ekipo cu 
a traha hunto pa realisa e proyecto 
aki cu ta un parti hopi esencial 
di e servicionan cu Gobierno di 
Aruba ta duna. Gobierno tambe 
ta depende riba e informacionnan 
cu tin den den e sistema di DLV. 
“Danki di curason y hopi exito 
na e departamento di Kadaster. E 
trabounan pa implementa esaki lo 
tuma su tempo pero sigur lo ta bay 
ta exitoso mirando e trabounan 
preparativo cu a tuma luga”, 
Prome Minister Evelyn Wever- 
Croes a expresa. 

INSPIRACION DI CANCION TA “UNDA CU BO BIRA, 
HENDE DI HOSPITAL BO TA MIRA” 


HOH ta lanza cancion y videoclip pa fin di aña hunto cu Ataniro 


Pa Horacio Oduber 
Hospital ela bira un trend 
cutasaca cancion propio y e 
aña aki no ta un excepcion. 
Durante henter aña mas di 
1100 colega ta bini hunto 
pa brinda e miho cuido 
posibel na nos pashentnan 
y bishitantenan y den 
esaki demonstra nan 
profesionalismo riba 
tereno di cuido medico. Y 
awo durante fin di aña nan 
ta demonstra cu banda di 
ta profesional den cuido 
nan tin talento den baile 
y entretenimiento tambe. 
E aña aki Hospital a uni 
cu artista local Ataniro y 
hunto a saca un tremendo 
cancion cu dushi ritmo 
pa Aruba completo canta, 
baila, sak bay abou y gosa 
di bida. 


Team di comunicacion a 
acerca Ataniro algun luna 
pasa, unda a sinta y a conte 
di e vision pa e aña aki, esta 
“unda cu bo bira, hende di 
Hospital bo ta mira”. 


Tambe e team a bisa 
Ataniro cu e aña aki ta 
desea algo cu hopi zjeito 
pa hende por baila y 
gosa di bida. Ataniro no 
a duda y e drenta studio 


unda e cu Rygel Isabella a 
compone, aregla y produci 
e tremendo cancion pa 
Hospital. Un cancion cu 
alfinal tin letranan manera 
“Di San Nicolas te na Playa, 
den fiesta of den caya, Nos 
di HOH semper tey!” 


Paloketa evideoclip atraha 
hunto cu Gleison Mateus 
y e resultado ta unico 
ilustrando creatividad, 
ambiente, colegialidad 
y felicidad. Banda di 
esey por mira diferente 
localidad di nos dushi 
Aruba, esta San Nicolas, 
Playa, Casibari, Bubali 
Plas y Hospital mes pero 
den un bachi mas festivo. A 
lanza e clip na comienso di 
siman riba rednan social y 
tambe youtube y e acogida 
ta tremendo. 


Un danki ta bay na tur 
colega cu a participa y 
demonstra nan amor pa 
HOH. Tambe un danki na 
team di comunicacion y 
mercadeo di HOH cu ta 
e motor tras di e cancion 
y e clip di HOH. Y danki 
di curason na nos artista 
local Ataniro pa join e 
famia di Hospital y sera e 
aña aki yena di ambiente 
hunto cu HOH. 


Pa mira e tremendo clip 
subi pagina di Facebook 
di HOH https://fb.watch/ 
oX2bwypogP/ of youtube 
di HOH  https://youtu. 
be/GCYhQIFO-Ns y gosa 
hunto cu nos, sak bay abou 
y prepara pa un tremendo. 


2024 yena di salud cu 
henter e famia di HOH, 
paso nos semper t'ey! 


BARJOJOADAROTA) 


17:00 - 17:45 : CAHA DI ORGEL OLGA 

18:00 - 18:45 : NOS HERENCIA DI ROO! KOOCHI 
18:50 - 19:20 : RECONOCIMENTO NA 2 BALUARTE; 
19:30 - 20:15 : GRUPO DI AGUINALDO 

20:30 - 21:15 : TÍPICO STIMA MI a 
21:30 - 22:15 : AZUCAR Y) 


LUGA : CENTRO DI BARIO DAKOTA 
FECHA : 17 DECEMBER 2023 
ORA : 5 PM - 10:15 PM 
ENTRADA : AWG 5,00 


lo bay tin un mini vlooienmarkt; 
y tambe ta rifa dos doorprize pa 
cortesia di Taste Buds Cafe. 

ReD ta urgi un alianza contra MEP y AVP 


Esaki ta un bon momento 
pa mira atras den 2023 y 
wak padilanti den 2024. 
Loke 

mas ta resalta den 2023 ta 
e bloke di MEP y AVP con- 
tra supervision di Reino 
riba 

nos finanzas publico via 
un Raft. Paisnan grandi 
independiente manera 
Hulanda, 

Francia, Alemania a acep- 
ta supervision financiero 
di Brussel, anto un isla 
chikito 

manera Aruba cu no ta in- 
dependiente ta nenga tal 
supervision den nomber 
di 

autonomia. 

Union Europeo a hasi dos 
palabracion cardinal pa 
garantiza e stabilidad di e 


euro: 
begrotingsdeficit no por 
supera e 3% di e Bruto Na- 
tionaal Product, y e debe 
externo di cada pais no 
por supera e 60% di e 
BNP. ReD ta di acuerdo cu 
Hulanda 

pa hancra begrotingsnor- 
men den e Raft, via un 
rijkswet, pa asina tin san- 
cion 

externo ora di no cumpli. 
Nos ta sugeri pa un eco- 
nomia asina vulnerabel 
manera di 

Aruba pa e begrotingsnor- 
men ta mas estricto, esta 
e begrotingsdeficit no por 
supera 

e 1.5% di bo GDP y bo debe 
externo no por supera e 
40% di bo GDP, manera 
IMF 


ta recomenda pa small is- 
land states. 

Pero MEP y AVP a vota 
contra tal supervision y 
hasta ta dispuesto pa tira 
afo 600 

miyon florin (interes halto 
ta 30 miyon florin extra 
den un periodo di pago di 
20 

aña pa no acepta Raft) djis 
pasobra e dos partidonan 
aki kier sigui malgasta 
placa 

di pueblo. Ta e pueblo, ta 
e pagador di impuesto, ta 
e trahador tin cu scupi e 
600 

miyon florin aki pa tire 
den bari sushi. MEP y AVP 
no tin interes di pueblo na 
pecho, pesei nos ta hasi un 
yamado na tur otro par- 
tido, ban forma un alianza 


contra 

MEP y AVP den 2024. 
Mira un ehempel con e 
prioridadnan di e gobi- 
erno actual ta robez. Mi a 
laga un 

plan atras pa den 2023 
aumenta e entrada finan- 
ciero di tur maestro cu tin 
riba 38 

aña di edad. Ma splica esei 
den e overdrachtsdocu- 
ment entrega na e minis- 
ter 

actual. Nos ta termina 
2023 sin aumento finan- 
ciero pa nos docentenan. 
Ma hiba un 

maneho financiero es- 
tricto pa por a aumenta na 
2021 e normbedrag, inver- 
ti prome 

den e alumnonan, y e 
siguiente lo tabata inverti 


den e maestronan. Pero e 
gobierno 

actual ta malgasta placa 
innecesariamente. En ve: 

di inverti den docentenan 

den 

agricultura cu ta algo pro 

ductivo, den baha impues 

to y facilita remedi pa nos 

grandinan, pero ta opta 
pa sigui manka e cartera 
di e ciudadano. Pesei ban 
forma 

un alianza contra MEP y 
AVP den 2024, ReD ta de 

sea pueblo di Aruba feliz 
dianan 

di fiesta y tur cos bon der 

2024. Un danki na tur no: 

miembro y simpatizan 

tenan 

cu a brinda nos sosten der 

2023. Un feliz 2024 pa ur 

y tur. 


Polis a bay pa un dama histerico na 
rotonde Belgiestraat 


ta bira asina ey. 


Polis a bay cun'e na warda di polis. 


Diamars anochi a drenta informe di cu 
tin dama histerico banda di e rotonde 
Belgiéstraat, mesora a dirigi un patruya 
na e sitio. Na yegada di e patruya a bin 
encontra cu un dama bao influencia. 

Polis a papia cun'e y e dama a splica cu e 
no por yuda ya cu ki ora e bebe burachi e 


SOLODIPUEBLO(OGMAIL. COM 
CEL.585 9500 SOS 

Accidente cu hende herida pa 
falta di preferencia na crusada 
Rudolf Arendsstraat cu Emmastraat 

Diaranson atardi a drenta 
informe di un accidente 
cu hende herida na e cru- 
sada Rudolf Arendsstraat 
cu Emmastraat, mesora 
a dirigi tanto polis como 
ambulans na e sitio. 


Na yegada di e patruya a 
bin compronde cu aki ta 
trata di un accidente unda 
cu un chauffeur biniendo 
den Rudolf Arendsstraat 


no a duna preferencia na sona a resulta herida. 
e otro auto cu tabata bini 
den Emmastraat. 


Debi na e impacto un per- 


Na yegada di e ambulans 
nan a atende e victima. 


Alarma di candela na oficina di FCCA na Belgiestraat, a 
evacua tur e empleadonan pa nan bay pafo 


Diaranson mainta a dren- 
ta informe di un alarma 
di candela na oficina di 


FCCA na Belgiéstraat, me- 
sora a dirigi bomberonan 


na e sitio. Na yegada di 
bombero ya caba a evacua 
e empleadonan pa nan sali 
para pafo y a compronde 
cu aki ta trata di huma cu 


ta saliendo for di plafond 
mesora a corte e coriente y 
a laga nan pa yama Elmar 
pa bin atende cu e prob- 
lema di un kortsluiting. 


ORACION DI DIA 


Un dia fructifero colma cu hopi gracia di Señor. 
...Bo a duna esnan simpel conocemento. 
(Lucas 10,21) 

Rumannan den e Evangelio di awe Hesus ta recon- 
oce cu Su mensahe ta pa esnan humilde. Kiermen 
hendenan cu no ta pone condicion na Dios. Nan 
tin pasenshi y ta keda confia den Dios Su providen- 
cia tambe nan ta duna testimonio di Su amor. Pero 
kico ta humildad? Humildad tin tres caracteristica 
importante. 

Na prome luga e ta servicial; e ta sirbi 
otronan, e no ta egoista. Na di dos luga e ta haci un 
entrega na su 


prohimo. (si, den algun caso hasta cu su bida si tin 
mester). Na di 
tres luga, e ta respeta otronan. 


Esnan cu ta wordo guia pa Spirito di 
Dios ta humilde. Opuesto di esaki ta biba segun 
carni (sarks' na 
Griego). Carni tambe tin tres caracteristica. 
E ta egoista. 
E ta 
arogante y soberbia y e ta domina pa pasionnan 
baho. 
Ta mas cu claro 
cu esnan cu ta biba segun carni no por agrada 
Dios. 
Oracion: Hesucristo duna mi e gracia di 
ta semper manso y humilde. 
Amen. 

Motociclista di riba 60 ana 
herida den un accidente na 


Piedra Plat 


Diaranson mainta a drenta informe di un 
accidente cu hende herida na Piedra Plat, 
mesora a dirigi tanto polis como ambu- 
lans na e sitio. 
Na yegada di e patruya a bin compronde 


cu aki ta trata di un accidente entre un 
auto y un motociclista di edad. Debi na e 
impacto e motociclista a resulta herida. 
Na yegada di e ambulans nan a atende e 
motociclista. 


Departamento di Aduana 
su orarionan di oficina pa 
dianan di Fiesta 


ORANJESTAD- Tempo- 
rada di Pasco ta acercan- 
do y ta bay tin ahustacion 
den e orario di operacion 
di 

e Departamento di Ad- 
uana Aruba. Nos ta pidi 
comunidad di Aruba y 
particularmente nos cli- 
entenan 

pa tene cuenta cu nos 
orarionan di oficina. 
Dialuna 25 y diamars 26 
di december 2023 e ofi- 
cinanan di Aduana lo ta 
cera en conexion cu Pasco 


di 

Nacemento. Tur servicio 
pa clientenan y publico en 
general lo reanuda riba di- 
aranson 27 december 
2023. 

Dialuna 1 y diamars 2 jan- 
uari 2024 e oficinanan di 
Aduana lo ta cera en con- 
exion cu Aña Nobo y ATV 
dag obligatorio. Tur servi- 
cio pa clientenan y publico 
en general lo reanuda riba 
diaranson 3 di januari 
2024. 

Departamento di Aduana 


ta haci un suplica na tur su 
clientenan pa tene cuenta 
cu e notificacion aki 

pa evita cualkier inconve- 
niencia. Nos haci uzo di e 
oportunidad aki tambe pa 
desea comunidad di 
Aruba Feliz dianan di Fi- 
esta. 

Pa cualkier informacion 
por bishita nos website 
www.douane.aw y Face- 
book page, yama nos na 
523-8888, of manda nos 
un email na info@douane. 
aw. 


Gradicimento y invitacion 


Famia Kelly-Geerman kier a gradici tur esun nan cu na 
un of otro manera a duna nos sosten, 


consuelo y forsa durante e momento nan dificil cu 
fayecimento y entiero di nos ser stima: 


Reginita “Nene” Kelly- Geerman 
Un danki special ta bay na: 


Su subrina Omiria Lo-Asioe pas e 


Dr. Vink y Dr. Mungra pa 
cion brinda. 
Francis Jacobs pa su bunita cancion nan canta den 
misa. 


Alabes nos kier a invita pa 3 Santo Sacrificio di misa 
cual lo tuma lugar na misa Inmaculada 
Concepcion na Santa Cruz; diahuebs 14 di december 
2023 pa 7or di anochi, diabierna 15 di 
december 2023 pa 70r di anochi y diasabra 16 di de- 
cember 2023 pa 7or di anochi. 


Despues di e ultimo misa lo tin un rosario na cas. 
Boso presencia lo ta altamente aprecia 


VALIDO TE DIABIERNA 15 DI DECEMBER 
2023, 18:00 ORA 


TEMPO: 

AWE TARDI Y AWE NOCHI: PARCIALMENTE 
NUBLA Y GENERALMENTE SECO 

DEN MARDUGA Y MAYAN: PARCIALMENTE 
NUBLA CU UN AWACERO BREVE 

AVISO/ ALERTA: 
NA OCUPANTENAN DI BOTO CHIKITO TA WOR- 
DU PIDI PA BAI 


CU CAUTELA NA PARTINAN OOST TE NOORD- 
WEST DI COSTA 
FENOMENONAN SPECIAL: 
POTENCIAL DI AWACERO PA PROXIMO 24 ORA: 
1PA3 MM; LOCALMENTE ESAKI PORTAI DIFE- 


| PRONOSTICO DI TEMPO PA PRO) 


PARCIALMENTE NUBLA CU UN AWACERO 
— BREVE. 
BIENTO LO TA FOR DI DIRECCION OOST Y 
MODERA; 

BASTA FUERTE TE FUERTE, POSIBLEMENTE 
DURO DEN RAFAGA; 
TEMPERATURA (GRADO CELSIUS) MAX / MIN 
LO TA: 31 /.27 

Diamars, 12 december 
2023, nos a inicia cu trata- 
mento di presupuesto di 
Pais Aruba pa aña 

2024. Nos a cuminsa trata 
presupuesto di Ministerio 
di Husticia y Asuntonan 
Social, Ministerio 

di Enseñansa y Deporte y 
Ministerio di Economia, 
Comunicacion y Desaroyo 
Sostenibel. 

Mirando e cantidad di 
pregunta y remarkenan 
cu Parlamento a haci na e 
ministernan 
corespondiente, nos no a 
logra termina prome tan- 
da. Solamente minister- 
nan Rocco Tjon y Endy 
Croes a logra contesta 
e preguntanan cu nan a 
haya den e prome tanda. 
Durante mi prome tanda 
mi a trata un biaha mas un 
dossier cu desde cu mi ta 


Parlamentario Shailiny Tromp-Lee (MEP): 


Mi ta sigui duna atencion na e proyecto 
di Sint Aloysius School 


den Parlamento mi 

a papia di dje, a urgi gobi- 
erno pa dun'e atencion y 
awe e la bira un realidad 
esta e renobacion y 
ampliacion di Sint Aloy- 
sius School na Noord. 
Desde october e aña aki 
nos muchanan ta bek den 
nan school den cura di 
misa na Noord. 
Lastimamente no tur cos 
ta cla ainda y tin cos ainda 
pa drecha. Asta tin daño 
di yobida constata 

na un parti nobo di e 
school. Algo cu sigur ta 
incomprendibel pa un 
school of parti di dje cu 
recien a keda drecha of 
traha. 

Pesey mes mi a pidi Min- 
ister Croes pa duna un up- 
date y indica pa ki tempo e 
school lo ta cla 
completamente, dunando 


atencion na tur e pun- 
tonan di preocupacion. 
Minister a informa cu 
enberdad tin inkietudnan 
manera lekkage y trabou- 
nan pendiente pa finalisa 
manera verf di e 

gymzaal. Minister Croes a 
subraya cu e ehecucion di 
e proyecto ta den man di 
SKOA y cu 

Gobierno a duna e suma 
necesario pa realisa e tra- 
bou den forma di subsidio. 
Mirando e desaroyo 

na finalisacion di e proyec- 
to Gobierno a tuma un ex- 
perto den servicio pa haci 
e supervision 

necesario pa indica kico 
tur mas tin di haci of keda 
coregi pa percura cu e 
school ta keda cla 
responsablemente. 

Sigur mi a subraya e hecho 
cu na tur momento nos 


Invitacion pa participa na e 


“Kidpreneur$ Bazaar 


ORANJESTAD - Minister 
Geoffrey Wever, Minis- 
terio di Asuntonan Eco- 
nomico, Comunicacion 

y Desaroyo  Sostenibel 
conhuntamente cu Inicia- 
tiva pa Desaroyo di Em- 
presa Arubano (IDEA) 
ubica den oficina di De- 
partamento di Asuntonan 
Economico, Comercio y 
Industria (DEZHD ta 
organisando pa di dos bi- 
aha e aña aki un “Kidpre- 
neur$ Bazaar 2023. 

E evento aki lo tuma luga 
den Caya Grandi di Oran- 
jestad riba Plaza Daniel 
Leo (pabou di 

Zara), diasabra awo, 16 
december di 4 pm pa 6 
pm. 

Si acaso bo yiu ta entre e 
edad di 9 pa 17 aña y ta 


desea di bende su produc- 
tonan manera, 

pintura, arte, mata di fru- 
ta, berdura, yerba pa saso- 
na/pa remedi, bolo, koeki, 
cos dushi, 

juice natural of otro ar- 
ticulo creativo, por tuma 
contacto cu nos na IDEA. 
E dia aki e muchanan lo 
uni y nan lo bende nan 
productonan na pueblo di 
Aruba, y alabes 

nan lo mantene e ganashi 
pa nan mes. 

Durante e bazaar e 
muchanan/ hobennan lo 
haya e oportunidad di ta 
un “Kidpreneur” pa 1 

dia, locual lo yuda nan 
reconoce oportunidadnan 
comercial. 

E anochi aki lo bay tin 
shopping night y banda 


aña 2023 


musical y tambe un y tur 
lo por disfruta di e 

luznan di pasco y e kerst- 
boom grandi, tanten cu bo 
persona ta haya oportuni- 


dad pa 
“Cumpra Local den Caya 
grandi di Oranjestad. 


Tambe lo tin Dino Jump, 
cotton candy y 

mucho mas pa e muchan- 
an. 

Tin solamente un paar di 
luga a resta, pues tuma 
contacto cu nos awe mes 
pa inscribi e 

yiu. 

IDEA ta desea cada entre- 
preneur hopi exito, nos ta 
warda bo!! 

Participacion ta completa- 
mente gratis, lo tin mesa y 
stoel disponibel. 

Contact nos na tel nr. 521- 


mester garantisa cu e tiki 
placa cu nos tin pa 

inverti den mantencion, 
renobacion y construccion 
di schoolnan pa esakinan 
tuma lugar 

debidamente accentuando 
mas cu claro nan durabili- 
dad. 

Mi ta contento cu Sint 


2400 of email na j.trim@ 


Aloysius School a keda 
renoba y amplia y mi ta 
conveci cu Minister Endy 
Croes y SKOA lo percura 
pa termina cu tur trabou- 
nan pendiente y tambe lo 
laga haci e 

reparacionnan necesario 
unda cu esaki ta necesa- 
rio. 


deaci.aw. 

Ministerio di Naturalesa ta 
Lansa Proyecto di Agricultura 


Minister di Naturalesa ta 
orguyoso di anuncia un 
ampliacion den su proyec- 
to di 

agroforesteria sin- 
tropico, conoci como 
&quot;Syntropic 
Agroforestry&quot;. 

E proyecto lo involucra 12 
scolnan basico, promovi- 
endo agricultura sosteni- 
bely 

siguridad alimentício bou 
di muchanan. Alabes, ta 
inclui Instituto Pedagogi- 
co 

Arubano (IPA) como un 
scol adicional pa guia do- 
centenan riba e importan- 
cia di 

incucla e balor di agricul- 
tura den e siguiente gen- 
eracion pa medio di e tec- 
nicanan 

nobo di agroforesteria. 


cu 13 Scol 


E 13 scolnan a wordo se- 
lecta a base di nan moti- 
vacion pa participa, tereno 
disponibel cu acceso na 
awa y coriente, y compro- 
miso di nan mes pa con- 
tribui na 

e proyecto. E proyecto ta 
cuminsa 2024 y ta inclui 
varios tayer y e planta- 
mento di 

e matanan riba un diasa- 
bra di 7'or di mainta te cu 
ror di merdia. Den esaki 
lo 

invita mayornan y ciu- 
dadano den comunidad pa 
duna un man y aporta na e 
proyecto bunita aki como 
boluntario. 

Ministerio di Naturalesa 
ta colaborando cu Santa 
Rosa y Living Soil unda 
muchanan lo tin e opor- 
tunidad di siña tocante 


agroforesteria y e mehora- 
cion di 

calidad di tera y con por 
contribui na siguridad di 
alimentacion. Den esaki 
lo tin 

tayer pa esnan cu lo man- 
tene e cunucu di alimenta- 
cion na e scolnan, pa nan 
por 

siña mas tocante e prin- 
cipionan di e tecnica, guia 
e scolnan den e proceso di 
plantacion di mata riba 
nan tereno, brindando 
nan cu material necesario. 
Pa complementa esaki, 
IPA lo wordo envolvi pa 
instrui nan docentenan 
den e 

tecnicanan di agroforeste- 
ria, introduciendo e ense- 
fiansa di sostenibilidad 
den nan 

curiculo. 


“Nos ta masha entusiasma 
pa trece 12 scolnan basico 
y IPA den e proyecto aki cu 
lo tin un impacto positivo 
tanto pa e hobennan como 
pa nos comunidad en 
general,” segun Minister 
Ursell Arends. “Pa nos, 
esaki ta un oportunidad 
pa cultiva 

no solamente tera, pero 
tambe conocemento y 
aprecio pa nos naturale- 
sa.” 

E proyecto ta un esfuerso 


$ me- 
Spinazie h 


colaborativo cu ta conta cu 
participacion activo di 
docentenan, studian- 
tenan, y boluntarionan. 
Ministerio di Naturalesa 
ta kere 

firmemente cu e colabora- 
cion aki por logra un cam- 
bio impactante pa fomenta 
agricultura sostenibel na 
Aruba. 


E proyecto ta planifica pa 
cuminsa su ehecucion 
na 2024. 


SER levert cruciaal 
advies voor luchtkwaliteit 


in Curaçao 


Willemstad, 12 december 
2023 — In een cruciale 
stap naar het verbeteren 
van de luchtkwaliteit op 
Curaçao heeft de Sociaal- 
Economische Raad (SER) 
een diepgaand advies uit- 
gebracht over de 

nieuwe conceptluchtk- 
waliteitswetgeving. Dit 
advies, gepresenteerd op 
maandag 11 december 
jongstleden, komt als re- 
actie op een verzoek van 
de waarnemend Minister 
van Gezondheid, 

Milieu en Natuur (GMN) 
de heer Gilmar Pisas, en 
richt zich op dringende 
milieu- en 
gezondheidszorgen, in het 


bijzonder rond het indus- 
trieterrein Schottegat. 

Het advies van de SER be- 
handelt voorgestelde wi- 
jzigingen in de bestaande 
milieuwetgeving, 
inclusief de Hinderver- 
ordening Curaçao. De 
noodzaak voor dit advies 
werd versterkt door 
recente rechterlijke uit- 
spraken, die de behoefte 
aan robuuste luchtkwalit- 
eitsnormen en effectieve 
milieuwetgeving benad- 
rukken. 

Deze ontwikkeling bena- 
drukt een groeiend be- 
wustzijn binnen de Cura- 
çaose samenleving en de 
internationale gemeen- 


schap over de schadelijke 
impact van luchtvervuil- 
ing op de 
volksgezondheid. Het 
ministerie van GMN, in 
nauwe samenwerking met 
de Directie Wetgeving 

en Juridische Zaken 
(WJZ), heeft een ambi- 
tieus wetgevingsinitiatief 
ontplooid om de 
luchtkwaliteitsnormen te 
actualiseren en te verster- 
ken. 

De ontwerplandsveror- 
dening stelt grenswaarden 
vast voor een reeks veron- 
treinigende stoffen, 
waarmee Curaçao haar 
inzet toont om te voldoen 
aan internationale mi- 


lieustandaarden en de 


gezondheid van haar burg- 
ers te waarborgen. Het 
SER-advies benadrukt de 
urgentie van 
transparantere en stren- 
gere regelgeving, die niet 
alleen de volksgezondheid 
beschermt, maar ook 
economische en sociale 
overwegingen in acht 
neemt. 

Deze stap van de SER 
markeert een belangrijk 


moment in de inspannin- 
gen van Curaçao om een 
evenwicht te vinden tus- 
sen economische ontwik- 
keling en milieuverant- 
woordelijkheid. 

Het 

rapport omvat aanbev- 
elingen voor toekomstig 
beleid en acties, waarbij 
zowel aan lokale 
behoeften als aan inter- 
nationale normen wordt 
voldaan. 

FORTALEZA PA FAMIA 


Scirbi pa Pastor Marcel Balootje. 


NINGUN HENDE MESTER BUSCA 
ENEMISTAD CU DIOS 


Ta sumamente necesario 
pa publica e berdad pa 
ningun hende no bisa ma- 
yan cu Dios kier, nan no 
tabata sa: 

Ora un hende ta bon na al- 
tura, cu ta malo e ta haci, 
e ta 100% bon na su cono- 
cemento, e sa e daño cu e 
ta haci na su prohimo, of 
na famia, of na comuni- 
dad, y e no kier stop, bol- 
untariamente e ta persisti 
den 

maldad y mentira, un per- 
sona asina ta bira enemigo 
di Dios. 

Orahendeta materialista,y 
stima placa mas cu 
Dios,hende ta stima idola- 
tria, bruheria, 
santeria,inmoralidad y 
perversidad nan ta bira 
enemigo di Dios. 

Segun Galationan 5:19-21 
un hende cu ta participa 
den e obranan di carni no 
por hereda e reino di 
Dios. 

Un hende cu ta comete 
adulterio na su sano hu- 
icio, cu ta pone su famia 
den tur clase di peligro ta 
bira 

un enemigo di Dios. 

Un hende cu ta murmura 
constantemente y cu ta 
mal agradeci, kende ta 
lubida for di unda Dios a 
saka 

e, y ta papia malo y no ta 
haci Boluntad di Dios, e 
persona ey ta bira un en- 
emigo di Dios. 

Tur esnan cu nenga Cristo 
Hesus como Señor y Sal- 
bador lo no hereda bida 
eterna, pasobra nan mes a 
scohe pa bira enemigo di 
Dios. 

Juan 3:36 Ta recorda nos 
tur bisando: Esun cu kere 
den e Yiu tin bida eterno, 
ma esun cu no obedece e 
Yiu lo no mira bida, ma e 
furia di Dios ta keda riba 
dje. 


Tur esnan cu ta haci bo- 
fon di Dios, di Su Palabra 
y di Su mandamentonan, 
tratando di haci cambio 
den 

e naturalesa den cual nan 
a wordo crea, ta haci nan 
mes enemigo di Dios. 

Tur esnan cu ta apoya 
maldad y inmoralidad, 
sea pa placa, fama, polit- 
ica, amistad cu scuridad 
etc, ta 

haci nan mes enemigo di 
Dios, pasobra nan sa bon 
cu ta malo nan ta haci. 
Esnan cu ta sconde cos- 
nan horta, sconde arma, 
bende arma, huur arma,y 
pa nan motibo crimen ta 
aumenta , hende ta wor- 
do menasa, esnan cu ta 
bende of apoya uso droga, 
y cu tin e conocemento cu 
ta 

yiu di hende nan ta 
destrui, ta haci nan mes 
enemigo di Dios. 

Ningun hende por sirbi 
dos shon, sea e ta stima un 
y odia otro, of e ta leal na 
un y despresia e otro. 

E wega di ta mitar cu Dios 
y mitar den idolatria, of 
mitar cu Dios y mitar den 
mundo, no por sigi, tur 
hende sa cu bo mester sco- 
he, sea pa Dios of pa scu- 
ridad, pero bo no por cana 
den dos caminda. 

Den Romanonan Capitulo 


1: 18-32 Dios ta splica bon 
cla, kico lo pasa cu esnan 
cu ta ninga di 

reconoce Dios su autori- 
dad y su poder, hende nan 
cu kier biba manera nan 
kier y no tin temor di Dios. 
Nos ta bibando den un 
tempo caminda hende a 
bira sinberguensa, y nan 
no kier bandona pica, ni 
tampoco arepenti, nan 
ta haci tur forma pa sigi 
biba den inmoralidad y 
den maldad, serando nan 
horea 


pa e berdad, nan ta prefera 
kere den fabula. 

Pesey nos ta mira nos ho- 
bennan ta demostra cierto 
mal conducta, cu ta trece 
dolor pa hende cu ta biba 
den nan sano huicio.Pero 
e hobennan no por de- 
mostra nada bon, si nan 
mayornan no ta para den 
e 

berdad. Pasobra sin e ber- 
dad di Señor ta dificil pa 
lanta un hoben den bon 
caminda. 

Laga nos para un rato 
keto, pasobra enemigo- 
nan di Dios lo no drenta 
cielo,si nan no arepenti. 
No busca enemistad cu 
Dios. 
Sinceramente, Pastor 
Marcel Balootje. 


Polis tabata buscando e 
chauffeur irresponsabel cu a 
staciona auto strobando trafico 


Diamars mainta durante 
patruya polisnan atento a 
nota un auto mal staciona 
banda di Bright Bakery, 


mesora nan a para baha y 
busca e doño di e auto pa 
e hala esaki. 


UNOCA ta informa 
comunidad di Aruba cu nos lo ta 
cera pa e temporada aki 


UNOCA 


Entrante 18 di decem- 
ber 2023 oficina di 
UNOCA (Union di Or- 
ganisacionnan Cultural 
Arubano) na 

Stadionweg na playa y Scol 
di Arte na San Nicolas ta 
cera pa publico y lo ta hab- 


ri bek 8 di januari 2024. 
UNOCA ta desea tur hen- 
de feliz diannan di fiesta y 
un prospero aña 2024. 


Pa asuntonan urgente 
por manda un e-mail na 
unocarubano(dgmail.com. 

Wings of Hope di Aruba Airport Authority N.V. 
Enfocando riba e salud y bienestar di e 


sa 


ORANJESTAD- Reciente- 
mente Wings of Hope di 
Aruba Airport Authority 
NV. (AAA) à 

organisa un &quot;Health 
and Wellbeing Drive-Thru 
Check&quot; riba dia 12 y 
13 di december 2023 pa 
henter e comunidad di 
aeropuerto. 

Cada aña, AAA Wings of 
Hope ta enfoca riba ehe- 
cuta cierto proyectonan 
socialmente 

responsabel cu tin un 
impacto positivo pa nos 
comunidad local. Tur 
proyecto ta basa riba un of 
mas di e United Nation's 
Sustainable Development 
Goals (SDGs) y e aña aki e 
proyecto a enfoca 

riba e SDG manera Elimi- 
na Hamber (SDG 2), Edu- 
cacion di Calidad (SDG 4), 
Reduci 

Desigualdad (SDG 10), 
Salud y Bienestar (SDG 
3), Accion Climatico (SDG 
13), Bida bou awa 

(SDG 14), Bida riba Tera 
(SDG 15) y Sociedad 
(SDG17). 

E &quot;Airport Commu- 
nity Health and Wellbeing 


Drive-Thru Check&quot; 
tabata un evento di dos 
dia cu 

a tuma luga na aeropuerto 
mes, caminda tur stake- 


holder, third parties y 
proveedo tabata invita pa 
pasa den e sala VIP di 
Aeropuerto di Aruba pa 
completa nan chekeo 
medico. Mas di 350 
miembro di e comunidad 
di aeropuerto a atende e 
evento aki. E chekeo estilo 
drive-thru a inclui 
controla presion di sanger, 
peso, glucose den sanger y 
calculacion di body mass 
index (BMD). 

Despues di a termina cu 
e chekeo medico, tur par- 
ticipante a ricibi un snack 
saludabel y un co' 

bebe. Ademas e comuni- 
dad di aeropuerto tabatin 
e oportunidad di participa 
den un di e cuater 

lesnan di combinacion di 
di yoga y pilates di un ora 
duna pa instructor di yoga 
Dagmara Ava, 

p'asina curasha relahacion 
y concentracion. 

Delinea cu e obhetivonan 
di salud y bienester di 


AAA, e evento di Health 
and Wellbeing Drive- 
Thru Check organisa pa 
Wings of Hope di AAA, 
tabatin como meta pa cu- 
rasha nos comunidad 

di aeropuerto pa tene 
cuenta cu nan bienestar 
fisico tumando medida 
preventivo y den nan es- 
tilo 

di bida pa garantisa un 
bida saludabel y evita 
malesa y condicionnan 
como tambe pa biba di un 
manera cu ta pone nan 
salud mental y fisico riba 
un balans. 

Pa aña 2024, Wings of 
Hope ta spera di por sigui 
contribui cu e proyec- 
tonan cu ta crea un miho 


comunidad di aeropuerto 


] 


futuro pa e comunidad lo- cal. 


Bringamento entre famianan 
di e pareha pa e forma con 


Diaranson mainta a drenta informe di un 
caso di bringamento na Sabana Basora, 
mesora a dirigi un patruya na e sitio. Na 
yegada di e patruya a intermedia entre e 
famianan di e mama y di e tata esaki pa 


nan ta lanta nan yiunan 


motibo di reclamo con nan ta lanta nan 
yiunan polis a atende cu ambos famia y 
tambe e pareha splicandonan con nan 
mester atende cu otro den un forma mas 
apropia sin violencia. 


